İntermediantlar
İntermediantlar – aralıq (latınca intermedius - orta) maddə olub, kimyəvi reaksiya zamanı əmələ gələn və daha sonra reaksiya məhsullarına qədər reaksiyaya girən qısa ömürlü bir maddələrdir. Ümumiyyətlə, intermediantlar, doymamış elektron halələri olan atomlar və ya molekullardır, məsələn, radikallar, karbkationlar, karbanionlar. İntermediantlariın sürətlə reaksiyaya girməsi səbəbindən onların reaksiya qarışığındakı konsentrasiyası çox aşağı olur.. Buna görə də onların meydana gəlməsi ya nəzəri cəhətdən irəli sürülür, ya da müasir fizik -kimyəvi analiz metodlarından istifadə etməklə aşkarlanır. Bəzən intermediant aralıq keçid vəziyyəti ilə qarışdırılır, lakin bu doğru deyil, çünki intermediant prinsipcə ayrıla bilər, keçid vəziyyətinin mövcudluğu isə yalnız müstəsna hallarda qeyd edilə bilər.